ai4bharat/Pralekha huggingface dataset:
ਰੇਲ ਮੰਤਰਾਲਾ
ਭਾਰਤੀ ਖਿਡਾਰੀਆਂ ਨੇ ਜੈਪੁਰ ਵਿੱਚ ਆਯੋਜਿਤ ਰੇਲਵੇ ਸਪੋਰਟਸ ਪ੍ਰੋਮੋਸ਼ਨ ਬੋਰਡ ਦੀ ਯੂਐੱਸਆਈਸੀ ਇੰਟਰਨੈਸ਼ਨਲ ਰੇਲਵੇ ਸਪੋਰਟਸ ਐਸੋਸੀਏਸ਼ਨ ਟੇਬਲ ਟੈਨਿਸ ਚੈਂਪੀਅਨਸ਼ਿਪ ਵਿੱਚ ਪੁਰਸ਼ ਤੇ ਮਹਿਲਾ ਸਿੰਗਲਸ, ਮਿਕਸਡ ਡਬਲਸ, ਡਬਲਸ ਅਤੇ ਟੀਮ ਟਾਈਟਲਸ ਵਿੱਚ ਖਿਤਾਬ ਜਿੱਤੇ
ਇਸ ਪ੍ਰਤਿਸ਼ਠਿਤ ਚੈਂਪੀਅਨਸ਼ਿਪ ਵਿੱਚ ਕੁੱਲ ਪੰਜ ਟੀਮਾਂ – ਚੈੱਕ ਗਣਰਾਜ , ਡੈਨਮਾਰਕ, ਫਰਾਂਸ, ਸਵਿਜ਼ਰਲੈਂਡ ਅਤੇ ਭਾਰਤ ਨੇ ਹਿੱਸਾ ਲਿਆ
ਭਾਰਤੀ ਖਿਡਾਰੀਆਂ ਨੇ ਯੂਐੱਸਆਈਸੀ ਇੰਟਰਨੈਸ਼ਨਲ ਰੇਲਵੇ ਸਪੋਰਟਸ ਐਸੋਸੀਏਸ਼ਨ ਟੇਬਲ ਟੈਨਿਸ ਚੈਂਪੀਅਨਸ਼ਿਪ ਵਿੱਚ ਪੁਰਸ਼ ਤੇ ਮਹਿਲਾ ਸਿੰਗਲਸ, ਮਿਕਸਡ ਡਬਲਸ, ਡਬਲਸ ਅਤੇ ਟੀਮ ਟਾਈਟਲਸ ਵਿੱਚ ਜਿੱਤ ਪ੍ਰਾਪਤ ਕੀਤੀ ਹੈ। ਇਸ ਦਾ ਆਯੋਜਨ ਰੇਲਵੇ ਸਪੋਰਟਸ ਪ੍ਰੋਮੋਸ਼ਨ ਬੋਰਡ ਦੇ ਅਧੀਨ ਉੱਤਰ-ਪੱਛਮੀ ਰੇਲਵੇ ਸਪੋਰਟਸ ਐਸੋਸੀਏਸ਼ਨ ਦੇ ਵੱਲੋਂ 21 ਨਵੰਬਰ ਤੋਂ 25 ਨਵੰਬਰ 2022 ਤੱਕ ਜੈਪੁਰ ਵਿੱਚ ਕੀਤਾ ਗਿਆ ਸੀ। ਇਸ ਪ੍ਰਤਿਸ਼ਠਿਤ ਚੈਂਪੀਅਨਸ਼ਿਪ ਵਿੱਚ ਕੁੱਲ ਪੰਜ ਟੀਮਾਂ – ਚੈੱਕ ਗਣਰਾਜ , ਡੈਨਮਾਰਕ, ਫਰਾਂਸ, ਸਵਿਜ਼ਰਲੈਂਡ ਅਤੇ ਭਾਰਤ ਨੇ ਹਿੱਸਾ ਲਿਆ।
ਉੱਤਰ-ਪੱਛਮੀ ਰੇਲਵੇ  ਦੇ ਏਜੀਐੱਮ, ਸ਼੍ਰੀ ਗੌਤਮ ਅਰੋੜਾ ਨੇ 22 ਨਵੰਬਰ, 2022 ਨੂੰ ਇਸ ਚੈਂਪੀਅਨਸ਼ਿਪ ਦਾ ਉਦਘਾਟਨ ਕੀਤਾ ਸੀ। ਇਸ ਅਵਸਰ ‘ਤੇ ਸੀਟੀਟੀ, ਯੂਐੱਸਆਈਸੀ ਦੇ ਚੇਅਰਮੈਨ, ਸ਼੍ਰੀ ਸੇਬਸਟੀਅਨ ਪਿੱਕਾ, ਡਾਇਰੈਕਟਰ  ਸ਼੍ਰੀ ਕੇਵਿਨ ਲੇਬੁਰੇ, ਰੇਲਵੇ ਸਪੋਰਟਸ ਪ੍ਰੋਮੋਸ਼ਨ ਬੋਰਡ ਦੇ ਸਕੱਤਰ, ਸ਼੍ਰੀ ਪ੍ਰੇਮ ਲੋਚਬ ਅਤੇ ਉੱਤਰ-ਪੱਛਮੀ ਰੇਲਵੇ ਸਪੋਰਟਸ ਐਸੋਸੀਏਸ਼ਨ ਦੇ ਸਕੱਤਰ ਜਨਰਲ, ਸ਼੍ਰੀ ਅਨੁਜ ਕੁਮਾਰ ਤਯਾਲ ਮੌਜੂਦ ਸਨ। ਭਾਰਤੀ ਖਿਡਾਰੀਆਂ ਨੇ ਪੁਰਸ਼ ਅਤੇ ਮਹਿਲਾ ਟੀਮ ਦੇ ਮੁਕਾਬਲੇ ਵਿੱਚ ਪਹਿਲਾ, ਪੁਰਸ਼ ਤੇ ਮਹਿਲਾ ਵਰਗ ਅਤੇ ਮਿਕਸਡ ਡਬਲਸ ਵਿੱਚ ਦੂਸਰਾ ਅਤੇ ਪੁਰਸ਼ ਤੇ ਮਹਿਲਾ ਸਿੰਗਲ ਮੁਕਾਬਲੇ ਵਿੱਚ ਪਹਿਲਾ ਸਥਾਨ ਪ੍ਰਾਪਤ ਕਰਕੇ ਦੇਸ਼ ਅਤੇ ਭਾਰਤੀ ਰੇਲਵੇ ਨੂੰ ਮਾਣ ਮਹਿਸੂਸ ਕਰਵਾਇਆ।
ਭਾਰਤੀ ਰੇਲਵੇ ਨੇ ਰੋਨਿਤ ਭਾਂਜਾ ਨੇ ਗੋਲਡ ਅਤੇ ਸਿਕਸ਼ਾ ਜੈਨ ਨੇ ਸਿਲਵਰ ਮੈਡਲ ਜਿੱਤਿਆ। ਉੱਥੇ ਹੀ, ਅਨਿਰਬਾਨ ਘੋਸ਼ ਨੇ ਪੁਰਸ਼ ਸਿੰਗਲ ਮੁਕਾਬਲੇ ਵਿੱਚ ਕਾਂਸੀ ਅਤੇ ਮਹਿਲਾ ਸਿੰਗਲ ਵਿੱਚ ਸੁਤਿਰਥਾ ਮੁਖਰਜੀ ਨੇ ਗੋਲਡ ਮੈਡਲ ‘ਤੇ ਕਬਜ਼ਾ ਕੀਤਾ। ਇਸ ਦੇ ਇਲਾਵਾ ਮਹਿਲਾ ਸਿੰਗਲਸ ਮੁਕਾਬਲੇ ਵਿੱਚ ਧਾਰਨਾ ਸੇਨ ਨੇ ਸਿਲਵਰ ਅਤੇ ਪੋਯਾਮੰਤੀ ਵੈਸ਼ਯ ਨੇ ਕਾਂਸੀ ਦਾ ਮੈਡਲ ਜਿੱਤਿਆ।
ਭਾਰਤੀ ਰੇਲਵੇ ਨੇ ਖਿਡਾਰੀਆਂ ਨੇ ਮਿਕਸਡ ਡਬਲਸ ਮੁਕਾਬਲਿਆਂ ਵਿੱਚ ਗੋਲਡ, ਸਿਲਵਰ ਅਤੇ ਕਾਂਸੀ ਦੇ ਮੈਡਲ ‘ਤੇ ਕਬਜ਼ਾ ਕੀਤਾ। ਪੁਰਸ਼ ਡਬਲਸ ਵਿੱਚ ਭਾਰਤੀ ਟੀਮ ਨੇ ਗੋਲਡ, ਸਿਲਵਰ ਅਤੇ ਫਰਾਂਸ ਨੇ ਕਾਂਸੀ ਦਾ ਮੈਡਲ ਪ੍ਰਾਪਤ ਕੀਤਾ। ਇਸੇ ਤਰ੍ਹਾਂ ਮਹਿਲਾ ਡਬਲਸ ਵਿੱਚ ਭਾਰਤੀ ਟੀਮ ਨੇ ਗੋਲਡ, ਚੈੱਕ ਗਣਰਾਜ  ਨੇ ਸਿਲਵਰ ਅਤੇ ਭਾਰਤ ਤੇ ਚੈੱਕ ਗਣਰਾਜ  ਦੇ ਖਿਡਾਰੀਆਂ ਨੇ ਕਾਂਸੀ ਦੇ ਮੈਡਲ ‘ਤੇ ਕਬਜ਼ਾ ਕੀਤਾ। ਇਸ ਦੇ ਇਲਾਵਾ, ਟੀਮ ਮੁਕਾਬਲੇ ਵਿੱਚ ਭਾਰਤੀ ਰੇਲਵੇ ਦੀ ਪੁਰਸ਼ ਟੀਮ ਨੇ ਗੋਲਡ, ਫਰਾਂਸ ਨੇ ਸਿਲਵਰ ਅਤੇ ਚੈੱਕ ਗਣਰਾਜ  ਦੀ ਟੀਮ ਨੇ ਕਾਂਸੀ ਦੇ ਮੈਡਲ ਜਿੱਤੇ। ਉੱਥੇ ਹੀ, ਮਹਿਲਾ ਵਰਗ ਵਿੱਚ ਭਾਰਤ ਨੇ ਗੋਲਡ, ਚੈੱਕ ਗਣਰਾਜ  ਨੇ ਸਿਲਵਰ ਅਤੇ ਫਰਾਂਸ ਨੇ ਕਾਂਸੀ ਦਾ ਮੈਡਲ ਪ੍ਰਾਪਤ ਕੀਤਾ।
ਇਸ ਦੇ ਸਮਾਪਨ ਸਮਾਰੋਹ ਦੇ ਦੌਰਾਨ ਮੁੱਖ ਮਹਿਮਾਨ ਉੱਤਰ-ਪੱਛਮੀ ਰੇਲਵੇ ਦੇ ਜਨਰਲ ਮੈਨੇਜਰ, ਸ਼੍ਰੀ ਵਿਜੈ ਸ਼ਰਮਾ ਨੇ ਜੇਤੂਆਂ ਨੂੰ ਮੈਡਲ ਅਤੇ ਟ੍ਰੌਫੀ ਦੇ ਕੇ ਸਨਮਾਨਿਤ ਕੀਤਾ। ਉੱਥੇ ਹੀ, ਇਸ ਪ੍ਰੋਗਰਾਮ ਵਿੱਚ ਆਰਐੱਸਪੀਬੀ ਤੇ ਪੀਈਡੀ ਰੇਲਵੇ ਬੋਰਡ ਦੇ ਉਪ-ਪ੍ਰਧਾਨ, ਸ਼੍ਰੀ ਦੀਪਕ ਪੀਟਰ ਗੇਬ੍ਰਿਯਲ ਸਨਮਾਨਿਤ ਮਹਿਮਾਨ ਸਨ। ਇਸ ਦੇ ਇਲਾਵਾ ਐੱਨਡਬਲਿਊਆਰਐੱਸਏ ਤੇ ਸੀਏਓ ਦੇ ਪ੍ਰਧਾਨ, ਸ਼੍ਰੀ ਬ੍ਰਿਜੇਸ਼ ਕੁਮਾਰ ਗੁਪਤਾ, ਐੱਨਡਬਲਿਊਆਰ ਦੇ ਏਜੀਐੱਮ, ਸ਼੍ਰੀ ਗੌਤਮ ਅਰੋੜਾ, ਆਰਐੱਸਪੀਬੀ ਦੇ ਸਕੱਤਰ, ਸ਼੍ਰੀ ਪ੍ਰੇਮ ਲੋਚਬ, ਐੱਨਡਬਲਿਊਆਰਐੱਸਏ ਦੇ ਸਕੱਤਰ, ਸ਼੍ਰੀ ਅਨੁਜ ਕੁਮਾਰ ਤਾਯਲ, ਸੀਟੀਟੀ ਯੂਐੱਸਆਈਸੀ ਦੀ ਚੇਅਰਮੈਨ, ਸ਼੍ਰੀਮਤੀ ਸੇਬਸਟੀਅਨ ਪਿੱਕਾ, ਪੀਐੱਚਓਡੀਐੱਸ ਦੇ ਡਾਇਰੈਕਟਰ , ਸ਼੍ਰੀ ਕੇਵਿਨ ਲੇਬੁਰ, ਆਰਐੱਸਪੀਬੀ ਦੇ ਸਪੋਰਟਸ ਕੋਰਡੀਨੇਟਰਸ ਅਤੇ ਰੇਲਵੇ ਦੇ ਕਈ ਅਧਿਕਾਰੀ ਮੌਜੂਦ ਸਨ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ 29 ਜਨਵਰੀ ਨੂੰ ਰਾਸ਼ਟਰਪਤੀ ਭਵਨ ਦੇ ਬਾਗ਼ਾਂ ਦੀ ਸ਼ੁਰੂਆਤ – ਉਦਯਾਨ ਉਤਸਵ 2023 ਦੀ ਸ਼ੋਭਾ ਵਧਾਉਣਗੇ
31 ਜਨਵਰੀ ਤੋਂ ਗਾਰਡਨ ਆਮ ਲੋਕਾਂ ਲਈ ਖੁੱਲ੍ਹਣਗੇ
ਵਿਜ਼ਿਟਰ ਐਡਵਾਂਸ ਔਨਲਾਈਨ ਬੁਕਿੰਗ ਦੇ ਜ਼ਰੀਏ ਸਲੌਟ ਰਿਜ਼ਰਵ ਕਰ ਸਕਦੇ ਹਨ
ਰਾਸ਼ਟਰਪਤੀ ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਕੱਲ੍ਹ  ਰਾਸ਼ਟਰਪਤੀ ਭਵਨ-ਗਾਰਡਨ ਫੈਸਟੀਵਲ 2023 ਦੇ ਉਦਘਾਟਨੀ ਸਮਾਰੋਹ ਵਿੱਚ ਸ਼ਾਮਲ ਹੋਣਗੇ।
ਇਸ ਵਾਰ ਉਦਯਾਨ  ਲਗਭਗ ਦੋ ਮਹੀਨੇ ਖੁੱਲ੍ਹੇ ਰਹਿਣਗੇ। ਬਗੀਚੇ 31 ਜਨਵਰੀ, 2023 ਨੂੰ ਆਮ ਲੋਕਾਂ ਲਈ ਖੁੱਲ੍ਹਣਗੇ ਅਤੇ 26 ਮਾਰਚ, 2023 ਤੱਕ ਖੁੱਲ੍ਹੇ ਰਹਿਣਗੇ । 28 ਮਾਰਚ ਤੋਂ 31 ਮਾਰਚ ਤੱਕ, ਬਗੀਚੇ ਅਗਲੇ ਦਿਨਾਂ ਵਿੱਚ ਵਿਸ਼ੇਸ਼ ਸ਼੍ਰੇਣੀਆਂ ਲਈ ਖੁੱਲ੍ਹੇ ਰਹਿਣਗੇ:
· ਕਿਸਾਨਾਂ ਲਈ 28 ਮਾਰਚ ਨੂੰ,
· ਦਿੱਵਯਾਂਗ ਵਿਅਕਤੀਆਂ ਲਈ 29 ਮਾਰਚ ਨੂੰ,
· ਰੱਖਿਆ ਬਲਾਂ, ਅਰਧ ਸੈਨਿਕ ਬਲਾਂ ਅਤੇ ਪੁਲਿਸ ਕਰਮਚਾਰੀਆਂ ਲਈ 30 ਮਾਰਚ ਨੂੰ
ਅਤੇ
· ਆਦਿਵਾਸੀ ਮਹਿਲਾ ਸਵੈ-ਸਹਾਇਤਾ ਸਮੂਹਾਂ ਸਮੇਤ ਮਹਿਲਾਵਾਂ ਲਈ 31 ਮਾਰਚ ਨੂੰ।
ਰਾਸ਼ਟਰਪਤੀ ਭਵਨ ਨੂੰ ਵੱਧ ਤੋਂ ਵੱਧ ਲੋਕਾਂ ਤੱਕ ਪਹੁੰਚਯੋਗ ਬਣਾਉਣ ਦੀ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹਰ ਘੰਟੇ ਦੇ ਸਲੌਟ ਦੀ ਸਮਰੱਥਾ ਵਿੱਚ ਵਾਧਾ ਹੈ। ਸੈਲਾਨੀਆਂ ਨੂੰ 10:00 ਤੋਂ 16:00 ਦੇ ਵਿਚਕਾਰ ਇੱਕ ਘੰਟੇ ਦੇ ਛੇ ਸਲੌਟਾਂ ਵਿੱਚ ਆਗਿਆ ਦਿੱਤੀ ਜਾਵੇਗੀ। ਦੋ ਦੁਪਹਿਰ ਤੋਂ ਪਹਿਲਾਂ ਦੇ ਸਲੌਟ  ਦੀ ਸਮਰੱਥਾ ਹਫ਼ਤੇ ਦੇ ਦਿਨਾਂ ਵਿੱਚ 7,500 ਵਿਜ਼ਿਟਰ ਅਤੇ ਵੀਕਐਂਡ ਵਿੱਚ ਹਰੇਕ ਸਲੌਟ ਲਈ 10,000 ਸੈਲਾਨੀਆਂ ਦੀ ਹੋਵੇਗੀ। ਦੁਪਹਿਰ ਦੇ ਚਾਰ ਸਲਾਟ  ਵਿੱਚ ਹਰ ਹਫ਼ਤੇ ਦੇ ਦਿਨਾਂ ਵਿੱਚ 5,000 ਸੈਲਾਨੀਆਂ ਅਤੇ ਵੀਕਐਂਡ ਵਿੱਚ 7,500 ਸੈਲਾਨੀਆਂ ਦੀ ਸਮਰੱਥਾ ਹੋਵੇਗੀ।
ਸੈਲਾਨੀ ਔਨਲਾਈਨ ਬੁਕਿੰਗ ਦੇ ਜ਼ਰੀਏ ਪਹਿਲਾਂ ਹੀ ਆਪਣਾ ਸਲੌਟ ਬੁੱਕ ਕਰ ਸਕਦੇ ਹਨ। ਬੁਕਿੰਗ https://rashtrapatisachivalaya.gov.in ਜਾਂ https://rb.nic.in/rbvisit/visit_plan.aspx 'ਤੇ ਕੀਤੀ ਜਾ ਸਕਦੀ ਹੈ। ਰਿਜ਼ਰਵੇਸ਼ਨ ਕੀਤੇ ਬਿਨਾ, ਸਿੱਧੇ ਆਉਣ ਵਾਲੇ ਵੀ ਬਾਗ਼ ਵਿੱਚ ਦਾਖਲਾ ਲੈ ਸਕਦੇ ਹਨ। ਭਾਵੇਂ, ਉਨ੍ਹਾਂ ਨੂੰ ਆਪਣੇ ਆਪ ਨੂੰ ਰਾਸ਼ਟਰਪਤੀ ਭਵਨ ਦੇ ਗੇਟ ਨੰਬਰ 12 ਦੇ ਨੇੜੇ ਸੁਵਿਧਾ ਕਾਊਂਟਰਾਂ ਦੇ ਨਾਲ-ਨਾਲ ਸਵੈ-ਸੇਵਾ ਕਿਓਸਕ 'ਤੇ ਰਜਿਸਟਰ ਕਰਨਾ ਹੋਵੇਗਾ। ਕਾਹਲੀ ਤੋਂ ਬਚਣ ਅਤੇ ਸਮਾਂ ਬਚਾਉਣ ਲਈ ਆੱਨਲਾਈਨ ਸਲੌਟ ਪਹਿਲਾਂ ਤੋਂ ਹੀ ਬੁੱਕ ਕਰਨ ਦੀ ਸਲਾਹ ਦਿੱਤੀ ਜਾਂਦੀ ਹੈ।
ਸਾਰੇ ਯਾਤਰੀਆਂ ਲਈ ਪ੍ਰਵੇਸ਼ ਅਤੇ ਨਿਕਾਸ ਰਾਸ਼ਟਰਪਤੀ ਇਸਟੇਟ ਦੇ ਗੇਟ ਨੰਬਰ 35 ਤੋਂ ਹੋਵੇਗਾ, ਜਿੱਥੇ ਉੱਤਰੀ ਐਵੇਨਿਊ ਰਾਸ਼ਟਰਪਤੀ ਭਵਨ ਨੂੰ ਮਿਲਦਾ ਹੈ।
ਸੈਲਾਨੀਆਂ ਨੂੰ ਬੇਨਤੀ ਕੀਤੀ ਜਾਂਦੀ ਹੈ ਕਿ ਉਹ ਬਾਗ਼ ਦੇ ਅੰਦਰ ਕੋਈ ਵੀ ਬ੍ਰੀਫਕੇਸ, ਕੈਮਰਾ, ਰੇਡੀਓ/ਟ੍ਰਾਂਜ਼ਿਸਟਰ, ਡੱਬਾ, ਛੱਤਰੀ, ਖਾਣ-ਪੀਣ ਦਾ ਸਮਾਨ ਨਾ ਲੈ ਕੇ ਆਉਣ। ਉਹ ਬੱਚਿਆਂ ਲਈ ਮੋਬਾਈਲ ਫੋਨ, ਇਲੈਕਟ੍ਰੌਨਿਕ ਚਾਬੀਆਂ, ਪਰਸ/ਹੈਂਡਬੈਗ, ਪਾਣੀ ਦੀਆਂ ਬੋਤਲਾਂ ਅਤੇ ਦੁੱਧ ਦੀਆਂ ਬੋਤਲਾਂ ਲਿਆ ਸਕਦੇ ਹਨ। ਜਨਤਕ ਸੜਕ ਦੇ ਨਾਲ-ਨਾਲ ਵੱਖ-ਵੱਖ ਥਾਵਾਂ 'ਤੇ ਪੀਣ ਵਾਲੇ ਪਾਣੀ, ਪਖਾਨੇ ਅਤੇ ਫਸਟ ਏਡ/ਮੈਡੀਕਲ ਸੁਵਿਧਾਵਾਂ ਦਾ ਪ੍ਰਬੰਧ ਕੀਤਾ ਜਾਵੇਗਾ।
ਇਸ ਸਾਲ ਦੇ ਗਾਰਡਨ ਫੈਸਟੀਵਲ ਵਿੱਚ, ਕਈ ਹੋਰ ਆਕਰਸ਼ਣਾਂ ਦੇ ਨਾਲ, ਸੈਲਾਨੀ ਵਿਸ਼ੇਸ਼ ਤੌਰ 'ਤੇ ਉਗਾਈਆਂ ਗਈਆਂ ਟਿਊਲਿਪਸ ਦੀਆਂ 12 ਵਿਲੱਖਣ ਕਿਸਮਾਂ ਨੂੰ ਵੇਖ ਸਕਣਗੇ, ਜਿਨ੍ਹਾਂ ਦੇ ਖਿੜਨ ਦੇ ਵੱਖ-ਵੱਖ ਪੜਾਵਾਂ ਵਿੱਚ ਹੋਣ ਦੀ ਉਮੀਦ ਹੈ। ਲੋਕ ਆਵਥੇ ਫੇਰੀ ਦੌਰਾਨ ਕਿਸੇ ਖਾਸ ਫੁੱਲ, ਪੌਦੇ ਜਾਂ ਦਰੱਖਤ ਬਾਰੇ ਵਧੇਰੇ ਜਾਣਕਾਰੀ ਪ੍ਰਾਪਤ ਕਰਨ ਲਈ ਬਾਗ਼ਾਂ ਵਿੱਚ ਰੱਖੇ ਗਏ QR ਕੋਡਾਂ ਨੂੰ ਸਕੈਨ ਕਰ ਸਕਦੇ ਹਨ।
ਰਾਸ਼ਟਰਪਤੀ ਭਵਨ ਵਿੱਚ ਬਗੀਚਿਆਂ ਦੀ ਭਰਪੂਰ ਕਿਸਮ ਹੈ। ਅਸਲ ਵਿੱਚ, ਉਹਨਾਂ ਵਿੱਚ ਈਸਟ ਲਾਅਨ, ਸੈਂਟਰਲ ਲਾਅਨ, ਲੌਂਗ ਗਾਰਡਨ ਅਤੇ ਸਰਕੂਲਰ ਗਾਰਡਨ ਸ਼ਾਮਲ ਸਨ। ਸਾਬਕਾ ਰਾਸ਼ਟਰਪਤੀ ਡਾ. ਏਪੀਜੇ ਅਬਦੁਲ ਕਲਾਮ ਅਤੇ ਸ਼੍ਰੀ ਰਾਮ ਨਾਥ ਕੋਵਿੰਦ ਦੇ ਕਾਰਜਕਾਲ ਦੌਰਾਨ, ਹਰਬਲ-1, ਹਰਬਲ-2, ਟੈਕਟਾਈਲ ਗਾਰਡਨ, ਬੋਨਸਾਈ ਗਾਰਡਨ ਅਤੇ ਆਰੋਗਯ ਵਨਮ ਜਿਹੇ ਕਈ ਬਾਗ਼ ਵਿਕਸਿਤ ਕੀਤੇ ਗਏ ਸਨ। ਆਜ਼ਾਦੀ ਦੇ 75 ਸਾਲ ਪੂਰੇ ਹੋਣ 'ਤੇ 'ਆਜ਼ਾਦੀ ਕੇ ਅੰਮ੍ਰਿਤ ਮਹੋਤਸਵ' ਵਜੋਂ ਮਨਾਏ ਜਾਣ ਦੇ ਮੌਕੇ 'ਤੇ ਰਾਸ਼ਟਰਪਤੀ ਨੇ ਰਾਸ਼ਟਰਪਤੀ ਭਵਨ ਗਾਰਡਨ ਦਾ ਸਾਂਝਾ ਨਾਮ 'ਅੰਮ੍ਰਿਤ ਉਡਾਨ' ਰੱਖਿਆ ਹੈ।
ਰਾਸ਼ਟਰਪਤੀ ਭਵਨ ਦੇ ਬਗੀਚਿਆਂ ਤੋਂ ਇਲਾਵਾ, ਲੋਕ ਹਫ਼ਤੇ ਵਿੱਚ ਪੰਜ ਦਿਨ  ਰਾਸ਼ਟਰਪਤੀ ਭਵਨ ਜਾ ਸਕਦੇ ਹਨ; ਰਾਸ਼ਟਰਪਤੀ ਭਵਨ ਮਿਊਜ਼ੀਅਮ ਹਫ਼ਤੇ ਵਿੱਚ ਛੇ ਦਿਨ  ਅਤੇ ਗਜ਼ਟਿਡ ਛੁੱਟੀਆਂ ਨੂੰ ਛੱਡ ਕੇ ਹਰ ਸ਼ਨੀਵਾਰ ਨੂੰ ਗਾਰਡ ਬਦਲਣ ਦੀ ਰਸਮ ਵੀ ਦੇਖਦੇ ਹਨ। ਹੋਰ ਵਧੇਰੇ ਜਾਣਕਾਰੀ http://rashtrapatisachivalaya.gov.in/rbtour 'ਤੇ ਉਪਲਬਧ ਹੈ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਦਿਵਿਯਾਂਗਜਨਾਂ ਅਤੇ ਸੀਨੀਅਰ ਨਾਗਰਿਕਾਂ ਲਈ ਕੱਲ੍ਹ ਦਿਵਿਯਾਂਗ ਜਨ ਸਸ਼ਕਤੀਕਰਣ ਵਿਭਾਗ  ਦੁਆਰਾ ਮਣੀਪੁਰ ਦੇ ਕਾਕਚਿੰਗ ਵਿੱਚ ‘ਸਮਾਜਿਕ ਅਧਿਕਾਰਿਤਾ ਸ਼ਿਵਿਰ’ ਦਾ ਆਯੋਜਨ ਕੀਤਾ ਜਾਏਗਾ
64.05 ਲੱਖ ਰੁਪਏ ਮੁੱਲ ਦੇ 1895 ਸਹਾਇਤਾ ਅਤੇ ਸਹਾਇਕ ਉਪਕਰਣ ਮੁਫ਼ਤ ਵੰਡੇ ਜਾਣਗੇ
ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰਾਲਾ ਭਾਰਤ ਸਰਕਾਰ ਦੀ ਰਾਸ਼ਟਰੀ ਵਾਯੋਸ਼੍ਰੀ ਯੋਜਨਾ  ਅਤੇ ਉਪਕਰਣਾਂ ਦੀ ਖਰੀਦ/ਫਿਟਿੰਗ ਲਈ ਦਿਵਿਯਾਂਗ ਵਿਅਕਤੀਆਂ ਦੀ ਸਹਾਇਤਾ  ਯੋਜਨਾ ਦੇ ਤਹਿਤ ਸੀਨੀਅਰ ਨਾਗਰਿਕਾਂ ਅਤੇ ਦਿਵਿਯਾਂਗਜਨਾਂ ਨੂੰ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦੇ ਵੰਡ ਲਈ ਕੱਲ੍ਹ ਮਿਤੀ 07.01.2022 ਨੂੰ ਮਣੀਪੁਰ ਦੇ ਕਾਕਚਿੰਗ ਜ਼ਿਲ੍ਹੇ ਦੇ ਲੈਂਗਮੀਡੌਂਗ ਪਬਲਿਕ ਪਲੇ ਗ੍ਰਾਉਂਡ ਇੱਕ ‘ਸਮਾਜਿਕ ਅਧਿਕਾਰਿਤਾ ਸ਼ਿਵਿਰ’’ ਦਾ ਆਯੋਜਨ ਅਧਿਕਾਰਿਤਾ ਵਿਭਾਗ ਦੁਆਰਾ ਕੀਤਾ ਜਾਏਗਾ। ਇਸ ਕੈਂਪ ਦਾ ਆਯੋਜਨ ਦਿਵਿਯਾਂਗ ਜਨ ਸਸ਼ਕਤੀਕਰਣ ਵਿਭਾਗ  ਨੇ ਐਲੀਮਕੋ-ਏਐੱਲਆਈਐੱਮਸੀਓ ਅਤੇ ਸਮਾਜ ਕਲਿਆਣ ਵਿਭਾਗ, ਮਣੀਪੁਰ ਦੇ ਸਹਿਯੋਗ ਨਾਲ ਕੀਤਾ ਹੈ।
ਰਾਸ਼ਟਰੀ ਵਯੋਸ਼੍ਰੀ ਯੋਜਨਾ  ਦੇ ਤਹਿਤ ਪਹਿਲੇ ਤੋਂ ਚੁਣੇ ਗਏ 387 ਸੀਨੀਅਰ ਨਾਗਰਿਕ ਲਾਭਾਰਥੀਆਂ ਅਤੇ ਉਪਕਰਣਾਂ ਦੀ ਖਰੀਦ/ਫਿਟਿੰਗ ਲਈ ਦਿਵਿਯਾਂਗ ਵਿਅਕਤੀਆਂ ਦੀ ਸਹਾਇਤਾ  ਯੋਜਨਾ ਦੇ ਤਹਿਤ 144 ਦਿਵਿਯਾਂਗਜਨਾਂ ਦਰਮਿਆਨ 64.05 ਲੱਖ ਰੁਪਏ ਦੇ ਕੁੱਲ 1895 ਸਹਾਇਤਾ ਅਤੇ ਸਹਾਇਕ ਉਪਕਰਣ ਮੁਫ਼ਤ ਵੰਡ ਜਾਣਗੇ। ਵ੍ਹੀਲਚੇਅਰ, ਤਿੰਨ-ਪਹੀਏ ਸਾਈਕਲ, ਸੀ.ਪੀ.ਚੇਅਰ, ਵਾਕਿੰਗ ਸਟਿਕ, ਸਮਾਰਟ ਕੇਨ, ਹਿਯਰਿੰਗ ਏਂਡ, ਡੇਂਚਰ, ਨੀ ਬ੍ਰੇਸ, ਵੌਕਲ, ਫੁਟ ਕੇਅਰ ਯੂਨਿਟ ਆਦਿ ਜਿਹੇ ਵੱਖ-ਵੱਖ ਪ੍ਰਕਾਰ ਦੇ ਸਹਾਇਕ ਉਪਕਰਣਾਂ ਦਾ ਵੰਡੇ ਵੱਖ-ਵੱਖ ਵਿਭਾਗ ਦੁਆਰਾ ਬਲਾਕ/ਪੰਚਾਇਤ ਪੱਧਰ ‘ਤੇ ਕੋਵਿਡ-19 ਮਹਾਮਾਰੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਤਿਆਰ ਮਾਨਕ ਸੰਚਾਲਨ ਪ੍ਰਕਿਰਿਆ  ਦਾ ਪਾਲਨ ਕਰਦੇ ਹੋਏ ਕੀਤਾ ਜਾਏਗਾ।
ਉਦਘਾਟਨ ਕੈਂਪ ਕੱਲ੍ਹ 07.01.2022 ਨੂੰ ਦੁਪਹਿਰ 12.00 ਵਜੇ ਆਯੋਜਿਤ ਕੀਤਾ ਜਾਏਗਾ। ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਨ ਰਾਜ ਮੰਤਰੀ, ਸੁਸ਼੍ਰੀ ਪ੍ਰਤਿਮਾ ਭੌਮਿਕ ਇਸ ਸਮਾਰੋਹ ਵਿੱਚ ਮੁੱਖ ਮਹਿਮਾਨ ਅਤੇ ਹਿਯਾਂਗਲਮ ਵਿਧਾਨ ਸਭਾ ਖੇਤਰ ਦੇ ਵਿਧਾਇਕ ਡਾ. ਰਾਧੇਸ਼ਯਾਮ ਯੁਮਨਾਮ ਸਮਾਰੋਹ ਦੇ ਦੌਰਾਨ ਸੀਨੀਅਰ ਮਹਿਮਾਨ ਦੇ ਰੂਪ ਵਿੱਚ ਮੌਜੂਦ ਰਹਿਣਗੇ।
ਸਮਾਰੋਹ ਦੇ ਦੌਰਾਨ ਭਾਰਤੀ ਅਲਿਮਕੋ-ਏਐੱਲਆਈਐੱਮਸੀਓ ਅਤੇ ਜ਼ਿਲ੍ਹਾ ਪ੍ਰਸ਼ਾਸਨ ਦੇ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਰਹਿਣਗੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਕਵਾਡ ਨੇਤਾਵਾਂ ਦੇ ਵਰਚੁਅਲ ਸਮਿਟ ਵਿੱਚ ਹਿੱਸਾ ਲਿਆ
ਪ੍ਰਧਾਨ ਮੰਤਰੀ ਨੇ ਅੱਜ ਅਮਰੀਕੀ ਰਾਸ਼ਟਰਪਤੀ ਜੋਅ ਬਾਇਡੇਨ, ਆਸਟ੍ਰੇਲੀਆ ਦੇ ਪ੍ਰਧਾਨ ਮੰਤਰੀ ਸਕੌਟ ਮੌਰੀਸਨ ਅਤੇ ਜਪਾਨ ਦੇ ਪ੍ਰਧਾਨ ਮੰਤਰੀ ਫੂਮਿਓ ਕਿਸ਼ੀਦਾ ਦੇ ਨਾਲ ਕਵਾਡ ਨੇਤਾਵਾਂ ਦੇ ਵਰਚੁਅਲ ਸਮਿਟ ਵਿੱਚ ਹਿੱਸਾ ਲਿਆ।
ਇਸ ਸਮਿਟ ਵਿੱਚ ਸਤੰਬਰ 2021 ਕਵਾਡ ਸਮਿਟ ਦੇ ਬਾਅਦ ਤੋਂ ਕਵਾਡ ਦੀਆਂ ਪਹਿਲਾਂ ’ਤੇ ਹੋਈ ਪ੍ਰਗਤੀ ਦੀ ਸਮੀਖਿਆ ਕੀਤੀ ਗਈ। ਨੇਤਾਵਾਂ ਨੇ ਇਸ ਸਾਲ ਦੇ ਅੰਤ ਵਿੱਚ ਜਪਾਨ ਵਿੱਚ ਹੋਣ ਵਾਲੇ ਸਮਿਟ ਦੇ ਆਯੋਜਨ ਤੱਕ ਠੋਸ ਨਤੀਜੇ ਪ੍ਰਾਪਤ ਕਰਨ ਦੇ ਉਦੇਸ਼ ਨਾਲ ਸਹਿਯੋਗ ਵਧਾਉਣ ’ਤੇ ਸਹਿਮਤੀ ਪ੍ਰਗਟਾਈ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਕਵਾਡ ਨੂੰ ਹਿੰਦ-ਪ੍ਰਸ਼ਾਂਤ ਖੇਤਰ ਵਿੱਚ ਸ਼ਾਂਤੀ, ਸਥਿਰਤਾ ਅਤੇ ਸਮ੍ਰਿੱਧੀ ਨੂੰ ਪ੍ਰੋਤਸਾਹਨ ਦੇਣ ਦੇ ਮੁੱਖ ਉਦੇਸ਼ ’ਤੇ ਧਿਆਨ ਦੇਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਮਾਨਵੀ ਅਤੇ ਆਪਦਾ ਰਾਹਤ, ਰਿਣ ਸਥਿਰਤਾ, ਸਪਲਾਈ ਚੇਨ, ਸਵੱਛ ਊਰਜਾ, ਕਨੈਕਟੀਵਿਟੀ, ਅਤੇ ਸਮਰੱਥਾ-ਨਿਰਮਾਣ ਜਿਹੇ ਖੇਤਰਾਂ ਵਿੱਚ ਕਵਾਡ ਦੇ ਅੰਦਰ ਸਹਿਯੋਗ ਦੇ ਠੋਸ ਤੇ ਵਿਵਹਾਰਿਕ ਸਰੂਪਾਂ ਦਾ ਸੱਦਾ ਦਿੱਤਾ।
ਬੈਠਕ ਵਿੱਚ ਯੂਕ੍ਰੇਨ ਦੀਆਂ ਪਰਿਸਥਿਤੀਆਂ ’ਤੇ ਵੀ ਚਰਚਾ ਕੀਤੀ ਗਈ, ਜਿਸ ਵਿੱਚ ਮਾਨਵੀ ਸੰਕਟ ਦਾ ਵਿਸ਼ਾ ਵੀ ਸ਼ਾਮਲ ਸੀ। ਪ੍ਰਧਾਨ ਮੰਤਰੀ ਨੇ ਵਾਰਤਾ ਅਤੇ ਕੂਟਨੀਤੀ ਦੇ ਮਾਰਗ ’ਤੇ ਪਰਤਣ ਦੀ ਜ਼ਰੂਰਤ ’ਤੇ ਬਲ ਦਿੱਤਾ।
ਸਾਰੇ ਨੇਤਾਵਾਂ ਨੇ ਹੋਰ ਮੁੱਖ ਵਿਸ਼ਿਆਂ ’ਤੇ ਵੀ ਚਰਚਾ ਕੀਤੀ, ਜਿਨ੍ਹਾਂ ਵਿੱਚ ਦੱਖਣੀ-ਪੂਰਬੀ ਏਸ਼ੀਆ, ਹਿੰਦ ਮਹਾਸਾਗਰ ਖੇਤਰ ਅਤੇ ਪ੍ਰਸ਼ਾਂਤ ਦ੍ਵੀਪ ਸਮੂਹ ਦੀ ਪਰਿਸਥਿਤੀ ਸ਼ਾਮਲ ਸੀ। ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਸ਼ਟਰ ਚਾਰਟਰ, ਅੰਤਰਰਾਸ਼ਟਰੀ ਕਾਨੂੰਨ ਦੇ ਪਾਲਨ ਤੇ ਪ੍ਰਭੂਸੱਤਾ ਅਤੇ ਖੇਤਰੀ ਅਖੰਡਤਾ ਦੇ ਸਨਮਾਨ ਦੇ ਮਹੱਤਵ ਨੂੰ ਦੁਹਰਾਇਆ।
ਨੇਤਾਵਾਂ ਨੇ ਜਪਾਨ ਵਿੱਚ ਹੋਣ ਵਾਲੇ ਆਗਾਮੀ ਲੀਡਰਸ ਸਮਿਟ ਦੇ ਲਈ ਮਹੱਤਵਪੂਰਨ ਏਜੰਡਾ ’ਤੇ ਕੰਮ ਕਰਨ ਅਤੇ ਇੱਕ-ਦੂਸਰੇ ਦੇ ਸੰਪਰਕ ਵਿੱਚ ਰਹਿਣ ’ਤੇ ਸਹਿਮਤੀ ਪ੍ਰਗਟਾਈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 142.47 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 72 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 98.40% ਹੈ; ਜੋ ਮਾਰਚ 2020 ਦੇ ਬਾਅਦ ਸਭ ਤੋਂ ਅਧਿਕ ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 6,358 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 75,456 ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਪਿਛਲੇ 44 ਦਿਨਾਂ ਤੋਂ 1% ਤੋਂ ਨੀਚੇ ਬਣੀ ਹੋਈ ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 72,87,547 ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 142.47 ਕਰੋੜ  ਤੋਂ ਅਧਿਕ ਹੋ ਗਈ। ਇਹ ਉਪਲਬਧੀ 1,51,91,424 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ।
ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,03,87,043
|
|
ਦੂਸਰੀ ਖੁਰਾਕ
|
|
96,88,051
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,83,84,989
|
|
ਦੂਸਰੀ ਖੁਰਾਕ
|
|
1,68,50,329
|
|
years18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
49,51,42,331
|
|
ਦੂਸਰੀ ਖੁਰਾਕ
|
|
31,94,71,734
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
19,35,18,168
|
|
ਦੂਸਰੀ ਖੁਰਾਕ
|
|
14,70,85,153
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,08,30,878
|
|
ਦੂਸਰੀ ਖੁਰਾਕ
|
|
9,33,23,060
|
|
ਕੁੱਲ
|
|
1,42,46,81,736
ਪਿਛਲੇ 24 ਘੰਟਿਆਂ ਵਿੱਟ 6,450 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 3,42,43,945 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.40%,ਹੋ ਗਈ ਹੈ, ਜੋ ਮਾਰਚ 2020 ਦੇ ਬਾਅਦ ਸਭ ਤੋਂ ਅਧਿਕ ਹੈ।
ਪਿਛਲੇ 61 ਦਿਨਾਂ ਤੋਂ ਲਗਾਤਾਰ 15 ਹਜ਼ਾਰ ਤੋਂ ਘੱਟ ਰੋਜ਼ਾਨਾ ਕੇਸਾਂ ਦਾ ਪਤਾ ਚਲਿਆ ਹੈ। ਇਹ ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਸੰਯੁਕਤ ਅਤੇ ਲਗਾਤਾਰ ਪ੍ਰਯਤਨਾਂ ਦਾ ਨਤੀਜਾ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 6,358 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 75,456 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 0.22% ਹਨ, ਜੋ ਮਾਰਚ 2020 ਦੇ ਬਾਅਦ ਸਭ ਤੋਂ ਘਟ ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 10,35,495 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 67.41 ਕਰੋੜ ਤੋਂ ਅਧਿਕ  ਸੈਂਪਲਾਂ ਦਾ ਟੈਸਟ ਕੀਤਾ ਗਿਆ ਹੈ।
ਦੇਸ਼ ਵਿੱਚ ਟੈਸਟ ਸਮਰੱਥਾ ਵਧਾਈ ਗਈ ਹੈ ਅਤੇ ਸਪਤਾਹਿਕ ਪਾਜ਼ਿਟਿਵਿਟੀ ਦਰ ਹੁਣ 0.64% ਹੈ, ਜੋ ਪਿਛਲੇ 44 ਦਿਨਾਂ ਤੋਂ 1% ਤੋਂ ਘੱਟ ਬਣੀ ਹੋਈ ਹੈ। ਰੋਜ਼ਾਨਾ ਐਕਟਿਵ ਦਰ 0.61% ਹੈ, ਜੋ ਪਿਛਲੇ 85 ਦਿਨਾਂ ਤੋਂ 2% ਤੋਂ ਘੱਟ ਅਤੇ 120 ਦਿਨਾਂ ਤੋਂ ਲਗਾਤਾਰ 3% ਤੋਂ ਘੱਟ ਬਣੀ ਹੋਈ ਹੈ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਿਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੇ ਲੋਕ ਪ੍ਰਤੀਨਿੱਧ ਦੇ ਰੂਪ ਵਿੱਚ 20ਵਾਂ ਸਾਲ ਸ਼ੁਰੂ ਹੋਣ ਤੇ ਹਾਰਦਿਕ ਵਧਾਈ ਦਿੱਤੀ
ਪ੍ਰਧਾਨ ਮੰਤਰੀ ਮੋਦੀ ਜੀ ਦੇ ਵਿਚਾਰਾਂ , ਦੂਰਦ੍ਰਿਸ਼ਟੀ ਤੇ ਕ੍ਰਿਸ਼ਮਾਈ ਸ਼ਖਸੀਅਤ ਤੋਂ ਪ੍ਰੇਰਿਤ ਹਰ ਦੇਸ਼ ਵਾਸੀ ਅੱਜ ਭਾਰਤ ਨੂੰ ਫਿਰ ਤੋਂ ਵਿਸ਼ਵ ਗੁਰੂ ਦੇ ਰੂਪ ਵਿੱਚ ਸਥਾਪਿਤ ਕਰਨ ਲਈ ਯਤਨਸ਼ੀਲ ਹੈ
ਉਹਨਾਂ ਦੀ ਵਿਲੱਖਣ ਅਗਵਾਈ ਤੇ ਮਾਰਗ ਦਰਸ਼ਨ ਵਿੱਚ ਰਾਸ਼ਟਰ ਕਲਿਆਣ ਲਈ ਕੰਮ ਕਰਨਾ ਮੇਰੇ ਲਈ ਬਹੁਤ ਹੀ ਮਾਣ ਵਾਲੀ ਗੱਲ ਹੈ
ਅਗਰ ਕੋਈ ਅਸਲ ਮਾਇਨੇ ਵਿੱਚ 130 ਕਰੋੜ ਭਾਰਤੀਆਂ ਦੀਆਂ ਇੱਛਾਵਾਂ ਨੂੰ ਸਮਝ ਸਕਦਾ ਹੈ ਤਾਂ ਉਹ ਪ੍ਰਧਾਨ ਮੰਤਰੀ ਮੋਦੀ ਜੀ ਹਨ
2001 ਵਿੱਚ ਅੱਜ ਦੇ ਦਿਨ ਸ਼੍ਰੀ ਨਰੇਂਦਰ ਮੋਦੀ ਜੀ ਨੇ ਗੁਜਰਾਤ ਦੇ ਮੁੱਖ ਮੰਤਰੀ ਵਜੋਂ ਸਹੁੰ ਚੁੱਕੀ ਸੀ ਅਤੇ ਉਸ ਦਿਨ ਤੋਂ ਸ਼ੁਰੂ ਹੋਇਆ , ਬਿਨਾਂ ਰੁਕੇ , ਬਿਨਾਂ ਅਰਾਮ ਕੀਤੇ , ਹਰ ਦਿਨ ਦੇਸ਼ਹਿੱਤ ਅਤੇ ਲੋਕ ਸੇਵਾ ਨੂੰ ਸਮਰਪਿਤ ਇੱਕ ਅਜਿਹਾ ਸਫਰ ਹੈ ਜਿਸ ਨੇ ਨਿੱਤਦਿਨ ਨਵੇਂ ਮੀਲ ਪੱਥਰ ਸਥਾਪਿਤ ਕੀਤੇ ਹਨ
ਗੁਜਰਾਤ ਦੇ ਮੁੱਖ ਮੰਤਰੀ ਦੇ ਤੌਰ ਤੇ ਸ਼੍ਰੀ ਨਰੇਂਦਰ ਮੋਦੀ ਸੂਬੇ ਦੇ ਵਿਕਾਸ ਵਿੱਚ ਕ੍ਰਾਂਤੀ ਲਿਆਏ ਅਤੇ ਹੁਣ ਪ੍ਰਧਾਨ ਮੰਤਰੀ ਦੇ ਰੂਪ ਵਿੱਚ ਵੱਖ ਵੱਖ ਇਤਿਹਾਸਕ ਯੋਜਨਾਵਾਂ ਅਤੇ ਪ੍ਰਾਜੈਕਟਾਂ ਨਾਲ ਕਰੋੜਾਂ ਗਰੀਬ , ਕਿਸਾਨ , ਮਹਿਲਾ ਤੇ ਸਮਾਜ ਦੇ ਵਿਹੋਣੇ ਵਰਗ ਨੂੰ ਸ਼ਕਤੀਸ਼ਾਲੀ ਕਰਕੇ ਉਹਨਾਂ ਦੇ ਜੀਵਨ ਵਿੱਚ ਇੱਕ ਸਕਰਾਤਮਕ ਬਦਲਾਅ ਲਿਆ ਰਹੇ ਹਨ
ਭਾਵੇਂ ਭੁੱਜ ਨੂੰ ਭਿਆਨਕ ਭੂਚਾਲ ਤੋਂ ਬਾਹਰ ਕੱਢ ਕੇ ਵਿਕਾਸ ਦੇ ਰਸਤੇ ਤੇ ਯਤਨਸ਼ੀਲ ਕਰਨਾ ਹੋਵੇ ਜਾਂ ਗੁਜਰਾਤ ਨੂੰ ਸ਼ਾਂਤੀ ਤੇ ਸੁਹਿਰਦ
ਕੇਂਦਰੀ ਗ੍ਰਹਿ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਪ੍ਰਧਾਨ ਮੰਤਰੀ ਸ਼ੀ੍ ਨਰੇਂਦਰ ਮੋਦੀ ਦੇ ਜਨ ਪ੍ਰਤੀਨਿੱਧ ਦੇ ਤੌਰ ਤੇ 20ਵਾਂ ਸਾਲ ਸ਼ੁਰੂ ਹੋਣ ਤੇ ਹਾਰਦਿਕ ਵਧਾਈ ਦਿੱਤੀ ਹੈ । ਕੇਂਦਰੀ ਗ੍ਰਿਹ ਮੰਤਰੀ ਨੇ ਟਵੀਟ ਕਰਕੇ ਕਿਹਾ ਹੈ ਕਿ 07 ਅਕਤੂਬਰ ਦੇਸ਼ ਦੇ ਇਤਿਹਾਸ ਵਿੱਚ ਇੱਕ ਬਹੁਤ ਮਹੱਤਵਪੂਰਨ ਦਿਨ ਹੈ । 2001 ਵਿੱਚ ਅੱਜ ਦੇ ਦਿਨ ਸ਼੍ਰੀ ਨਰੇਂਦਰ ਮੋਦੀ ਜੀ ਨੇ ਗੁਜਰਾਤ ਦੇ ਮੁੱਖ ਮੰਤਰੀ ਵਜੋਂ ਸਹੁੰ ਚੁੱਕੀ ਸੀ ਅਤੇ ਉਸ ਦਿਨ ਤੋਂ ਸ਼ੁਰੂ ਹੋਇਆ ਬਿਨਾਂ ਰੂਕੇ , ਬਿਨਾਂ ਅਰਾਮ ਕੀਤੇ ਹਰੇਕ ਦਿਨ ਦੇਸ਼ ਹਿੱਤ ਅਤੇ ਲੋਕ ਸੇਵਾ ਨੂੰ ਸਮਰਪਿਤ ਇੱਕ ਅਜਿਹਾ ਸਫਰ ਜਿਸ ਨੇ ਰੋਜ਼ ਨਵੇਂ ਮੀਲ ਪੱਥਰ ਸਥਾਪਿਤ ਕੀਤੇ ਹਨ ।
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਸ਼੍ਰੀ ਨਰੇਂਦਰ ਮੋਦੀ ਜੀ ਦੇ ਵਿਚਾਰਾਂ , ਦੂਰ ਦ੍ਰਿਸ਼ਟੀ ਤੇ ਕ੍ਰਿਸ਼ਮਾਈ ਸ਼ਖਸੀਅਤ ਤੋਂ ਪ੍ਰੇਰਨਾ ਲੈ ਕੇ ਹਰ ਭਾਰਤ ਵਾਸੀ ਅੱਜ ਭਾਰਤ ਨੂੰ ਫਿਰ ਤੋਂ ਵਿਸ਼ਵ ਗੁਰੂ ਦੇ ਰੂਪ ਵਿੱਚ ਸਥਾਪਿਤ ਕਰਨ ਲਈ ਯਤਨਸ਼ੀਲ ਹੈ । ਉਹਨਾਂ ਦੀ ਵਿਲੱਖਣ ਅਗਵਾਈ ਤੇ ਮਾਰਗ ਦਰਸ਼ਨ ਅਨੁਸਾਰ ਦੇਸ਼ ਕਲਿਆਣ ਲਈ ਕੰਮ ਕਰਨਾ ਮੇਰੇ ਲਈ ਬਹੁਤ ਹੀ ਮਾਣ ਵਾਲੀ ਗੱਲ ਹੈ ।
ਕੇਂਦਰੀ ਗ੍ਰਿਹ ਮੰਤਰੀ ਨੇ ਕਿਹਾ ਕਿ ਅਗਰ ਕੋਈ ਅਸਲ ਮਾਨਿਆ ਵਿੱਚ 130 ਕਰੋੜ ਭਾਰਤੀ ਨਾਗਰਿਕਾਂ ਦੀਆਂ ਇੱਛਾਵਾਂ , ਉਮੀਦਾਂ ਤੇ ਆਸਾਂ ਨੂੰ ਸਮਝ ਸਕਦਾ ਹੈ ਤਾਂ ਉਹ ਨਰੇਂਦਰ ਮੋਦੀ ਜੀ ਹਨ । ਆਪਣੀ ਦੂਰਦਰਸ਼ੀ ਸੋਚ ਨਾਲ ਉਹ ਇੱਕ ਅਜਿਹੇ ਭਾਰਤ ਦਾ ਨਿਰਮਾਣ ਕਰ ਰਹੇ ਹਨ ਜੋ ਸ਼ਕਤੀਸ਼ਾਲੀ , ਆਧੁਨਿਕ ਤੇ ਆਤਮਨਿਰਭਰ ਹੋਵੇ ।
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਗੁਜਰਾਤ ਦੇ ਮੁੱਖ ਮੰਤਰੀ ਦੇ ਤੌਰ ਤੇ ਸ਼੍ਰੀ ਨਰੇਂਦਰ ਮੋਦੀ ਜੀ ਸੂਬੇ ਦੇ ਵਿਕਾਸ ਵਿੱਚ ਕ੍ਰਾਂਤੀ ਲਿਆਏ ਅਤੇ ਹੁਣ ਪ੍ਰਧਾਨ ਮੰਤਰੀ ਦੇ ਤੌਰ ਤੇ ਵੱਖ ਵੱਖ ਇਤਿਹਾਸਕ ਯੋਜਨਾਵਾਂ ਅਤੇ ਪ੍ਰਾਜੈਕਟਾਂ ਨਾਲ ਕਰੋੜਾਂ ਗਰੀਬਾਂ , ਕਿਸਾਨਾਂ , ਮਹਿਲਾਵਾਂ ਤੇ ਸਮਾਜ ਦੇ ਵਿਹੋਣੇ ਵਰਗਾਂ ਨੂੰ ਸ਼ਕਤੀਸ਼ਾਲੀ ਕਰਕੇ ਉਹਨਾਂ ਦੇ ਜੀਵਨ ਵਿੱਚ ਇੱਕ ਸਾਕਰਾਤਮਕ ਬਦਲਾਅ ਲਿਆ ਰਹੇ ਹਨ ।
ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ ਚਾਹੇ ਭੁੱਜ ਨੂੰ ਭਿਆਨਕ ਭੂਚਾਲ ਤੋਂ ਬਾਹਰ ਕੱਢ ਕੇ ਵਿਕਾਸ ਦੇ ਰਸਤੇ ਤੇ ਯਤਨਸ਼ੀਲ ਕਰਨਾ ਹੋਵੇ ਜਾਂ ਗੁਜਰਾਤ ਨੂੰ ਸ਼ਾਂਤੀ ਤੇ ਸਹਿਰਦਤਾ ਪ੍ਰਤੀਕ ਬਣਾਉਣਾ ਹੋਵੇ ਜਾਂ ਆਪਣੀ ਮੇਹਨਤ ਤੇ ਦੂਰਦਰਸ਼ੀ ਸੋਚ ਨਾਲ ਦੇਸ਼ ਨੂੰ ਵਿਕਾਸ ਅਤੇ ਪ੍ਰਗਤੀ ਦਾ ਇੱਕ ਗੁਜਰਾਤ ਮਾਡਲ ਦੇਣਾ ਹੋਵੇ , ਇਹ ਸਿਰਫ ਤੇ ਸਿਰਫ ਮੋਦੀ ਜੀ ਦੀ ਵਚਨਬੱਧਤਾ ਦਾ ਹੀ ਨਤੀਜਾ ਹੈ ।
ਐੱਨ ਡਬਲਯੂ ਯੂ / ਏ ਡੀ / ਡੀ ਡੀ ਡੀ
(Visitor Counter : 76
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 218.17 ਕਰੋੜ  ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ
ਬੀਤੇ 24 ਘੰਟਿਆਂ ਵਿੱਚ 21,63,248 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਵਰਤਮਾਨ ਵਿੱਚ 40,750 ਐਕਟਿਵ ਕੇਸ ਹਨ
ਐਕਟਿਵ ਕੇਸ 0.09% ਹਨ
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.72% ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 4,474 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,40,13,999 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 4,272 ਨਵੇਂ ਕੇਸ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 89.47 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 3,16,916 ਟੈਸਟ ਕੀਤੇ ਗਏ
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਚੰਡੀਗੜ੍ਹ ਵਿੱਚ ਰੋਜ਼ਗਾਰ ਮੇਲੇ ਦੌਰਾਨ ਨਵ-ਨਿਯੁਕਤ ਉਮੀਦਵਾਰਾਂ ਨੂੰ ਨਿਯੁਕਤੀ ਪੱਤਰ ਦਿੱਤੇ
ਭਾਰਤ ਸਰਕਾਰ ਦੇ ਗ੍ਰਹਿ ਮੰਤਰਾਲੇ ਦੀ ਅਗਵਾਈ ਹੇਠ ਅੱਜ ਬੀਐੱਸਐੱਫ ਪੱਛਮੀ ਕਮਾਂਡ, ਚੰਡੀਗੜ੍ਹ ਦੇ ਮੁੱਖ ਦਫਤਰ ਵਿਖੇ ਇੱਕ ਰੋਜ਼ਗਾਰ ਮੇਲਾ ਆਯੋਜਿਤ ਕੀਤਾ ਗਿਆ। ਸਾਲ 2023 ਦੇ ਅੰਤ ਤੱਕ 10 ਲੱਖ ਲੋਕਾਂ ਨੂੰ ਰੋਜ਼ਗਾਰ ਮੁਹੱਈਆ ਕਰਵਾਉਣ ਦੇ ਮਾਣਯੋਗ ਪ੍ਰਧਾਨ ਮੰਤਰੀ ਦੇ ਲਕਸ਼ ਨੂੰ ਅੱਗੇ ਵਧਾਉਣ ਲਈ ਨਵੇਂ ਭਰਤੀ ਹੋਏ ਨੌਜਵਾਨਾਂ ਨੂੰ ਨਿਯੁਕਤੀ ਪੱਤਰ ਸੌਂਪਣ ਦਾ ਇਹ ਦੂਜਾ ਪੜਾਅ ਸੀ। ਇਸ ਮੌਕੇ 45 ਖੇਤਰੀ ਕੇਂਦਰਾਂ ਵਿੱਚ ਕਰੀਬ 71,000 ਨੌਜਵਾਨਾਂ ਨੂੰ ਨਿਯੁਕਤੀ ਪੱਤਰ ਸੌਂਪੇ ਗਏ।
ਸ਼ੁਰੂਆਤ ਵਿੱਚ, ਮਾਣਯੋਗ ਪ੍ਰਧਾਨ ਮੰਤਰੀ ਨੇ ਨਵ-ਨਿਯੁਕਤ ਉਮੀਦਵਾਰਾਂ ਨੂੰ ਵਰਚੁਅਲ ਮੋਡ ਜ਼ਰੀਏ ਸੰਬੋਧਿਤ ਕੀਤਾ ਅਤੇ ਉਨ੍ਹਾਂ ਨੂੰ ਰਾਸ਼ਟਰ ਨਿਰਮਾਣ ਲਈ ਕੰਮ ਕਰਨ ਦੀ ਤਾਕੀਦ ਕੀਤੀ। ਇਸ ਤੋਂ ਬਾਅਦ, ਮਾਣਯੋਗ ਪ੍ਰਧਾਨ ਮੰਤਰੀ ਨੇ "ਕਰਮਯੋਗੀ ਪ੍ਰਾਰੰਭ ਮੋਡੀਊਲ" ਲਾਂਚ ਕੀਤਾ, ਜੋ ਵਿਭਿੰਨ ਸਰਕਾਰੀ ਵਿਭਾਗਾਂ ਵਿੱਚ ਸਾਰੀਆਂ ਨਵੀਆਂ ਭਰਤੀਆਂ ਲਈ ਇੱਕ ਔਨਲਾਈਨ ਓਰੀਐਂਟੇਸ਼ਨ ਕੋਰਸ ਹੈ। ਇਸ ਵਿੱਚ ਸਰਕਾਰੀ ਕਰਮਚਾਰੀਆਂ ਲਈ ਆਚਾਰ ਸੰਹਿਤਾ, ਕਾਰਜ ਸਥਲ ਨੈਤਿਕਤਾ ਅਤੇ ਇਮਾਨਦਾਰੀ, ਮਾਨਵ ਸੰਸਾਧਨ ਨੀਤੀਆਂ ਅਤੇ ਹੋਰ ਲਾਭ ਅਤੇ ਭੱਤੇ ਸ਼ਾਮਲ ਹੋਣਗੇ, ਜੋ ਉਨ੍ਹਾਂ ਨੂੰ ਨੀਤੀਆਂ ਦੇ ਅਨੁਕੂਲ ਹੋਣ ਅਤੇ ਨਵੀਆਂ ਭੂਮਿਕਾਵਾਂ ਲਈ ਸੁਚਾਰੂ ਢੰਗ ਨਾਲ ਢਾਲਣ ਵਿੱਚ ਮਦਦ ਕਰਨਗੇ। ਬੀਐੱਸਐੱਫ ਪੱਛਮੀ ਕਮਾਂਡ ਹੈੱਡਕੁਆਰਟਰ, ਚੰਡੀਗੜ੍ਹ ਵਿਖੇ ਹੋਏ ਸਮਾਗਮ ਦੀ ਪ੍ਰਧਾਨਗੀ ਭਾਰਤ ਸਰਕਾਰ ਦੇ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਅਤੇ ਮਕਾਨ ਉਸਾਰੀ ਅਤੇ ਸ਼ਹਿਰੀ ਮਾਮਲਿਆਂ ਦੇ ਕੇਂਦਰੀ ਮੰਤਰੀ ਸ਼੍ਰੀ ਹਰਦੀਪ ਸਿੰਘ ਪੁਰੀ ਨੇ ਕੀਤੀ, ਉਨ੍ਹਾਂ ਨੇ ਵਰਚੁਅਲ ਮੋਡ ਤੋਂ ਇਲਾਵਾ, ਚੰਡੀਗੜ੍ਹ, ਪੰਜਾਬ, ਹਰਿਆਣਾ ਅਤੇ ਰਾਜਸਥਾਨ ਦੇ 171 ਉਮੀਦਵਾਰਾਂ ਨੂੰ ਸਰਕਾਰ ਦੇ ਕਈ ਵਿਭਾਗਾਂ ਵਿੱਚ ਵਿਭਿੰਨ ਅਸਾਮੀਆਂ ਲਈ ਨਿੱਜੀ ਤੌਰ 'ਤੇ ਨਿਯੁਕਤੀ ਪੱਤਰ ਸੌਂਪੇ।
ਇਸ ਮੌਕੇ 'ਤੇ ਮੌਜੂਦ ਮੁੱਖ ਮਹਿਮਾਨ ਅਤੇ ਹੋਰ ਪਤਵੰਤਿਆਂ ਦਾ ਸਵਾਗਤ ਕਰਦੇ ਹੋਏ, ਸ਼੍ਰੀ ਪੀਵੀ ਰਾਮਾ ਸ਼ਾਸਤਰੀ , ਐਡੀਸ਼ਨਲ ਡਾਇਰੈਕਟਰ ਜਨਰਲ, ਸੀਮਾ ਸੁਰੱਖਿਆ ਬਲ, ਪੱਛਮੀ ਕਮਾਂਡ ਨੇ ਸੀਮਾ ਸੁਰੱਖਿਆ ਬਲ ਪੱਛਮੀ ਕਮਾਂਡ ਅਧੀਨ ਸਰਹੱਦ ਦੀ ਸੰਵੇਦਨਸ਼ੀਲਤਾ ਅਤੇ ਸਿਵਲ ਪ੍ਰਸ਼ਾਸਨ ਦੀ ਸਹਾਇਤਾ ਵਿੱਚ ਸੀਮਾ ਸੁਰੱਖਿਆ ਬਲ ਦੀ ਭੂਮਿਕਾ ਬਾਰੇ ਜਾਣੂ ਕਰਵਾਇਆ।
ਸਮਾਗਮ ਦੌਰਾਨ ਮਾਣਯੋਗ ਮੰਤਰੀ ਸ੍ਰੀ ਹਰਦੀਪ ਸਿੰਘ ਪੁਰੀ ਨੇ ਕੇਂਦਰੀ ਮੰਤਰਾਲਿਆਂ ਅਤੇ ਵਿਭਾਗਾਂ ਦੁਆਰਾ ਯੂਪੀਐੱਸਸੀ, ਐੱਸਐੱਸਸੀ, ਰੇਲਵੇ ਭਰਤੀ ਬੋਰਡ ਆਦਿ ਭਰਤੀ ਏਜੰਸੀਆਂ ਰਾਹੀਂ ਮਿਸ਼ਨ ਮੋਡ ਵਿੱਚ ਖਾਲੀ ਅਸਾਮੀਆਂ ਨੂੰ ਭਰਨ ਲਈ ਸਰਕਾਰ ਦੁਆਰਾ ਚਲਾਈ ਜਾ ਰਹੀ ਭਰਤੀ ਮੁਹਿੰਮ ਬਾਰੇ ਜਾਣਕਾਰੀ ਦਿੱਤੀ। ਨਵੀਆਂ ਭਰਤੀਆਂ ਗਰੁੱਪ ਏ, ਬੀ ਅਤੇ ਸੀ ਪੱਧਰ 'ਤੇ ਕੇਂਦਰ ਸਰਕਾਰ ਦੇ 38 ਮੰਤਰਾਲਿਆਂ ਅਤੇ ਵਿਭਿੰਨ ਵਿਭਾਗਾਂ ਵਿੱਚ ਸ਼ਾਮਲ ਹੋਣਗੀਆਂ। ਉਨ੍ਹਾਂ ਨੇ ਇਹ ਵੀ ਦੁਹਰਾਇਆ ਕਿ "ਰੋਜ਼ਗਾਰ ਮੇਲਾ" ਨੌਜਵਾਨਾਂ ਨੂੰ ਰੋਜ਼ਗਾਰ ਦੇ ਮੌਕੇ ਪ੍ਰਦਾਨ ਕਰਨ ਅਤੇ ਸਮਾਜ ਦੀ ਭਲਾਈ ਨੂੰ ਯਕੀਨੀ ਬਣਾਉਣ ਲਈ ਪ੍ਰਧਾਨ ਮੰਤਰੀ ਦੀ ਨਿਰੰਤਰ ਪ੍ਰਤੀਬੱਧਤਾ ਨੂੰ ਪੂਰਾ ਕਰਨ ਵੱਲ ਇੱਕ ਮਹੱਤਵਪੂਰਨ ਕਦਮ ਹੈ। ਉਨ੍ਹਾਂ ਕਿਹਾ ਕਿ ਭਾਰਤ ਦੁਨੀਆ ਦੀ ਪੰਜਵੀਂ ਸਭ ਤੋਂ ਵੱਡੀ ਅਰਥਵਿਵਸਥਾ ਬਣ ਗਿਆ ਹੈ ਅਤੇ ਹੁਣ ਇਹ ਸਾਡੇ ਸਾਰਿਆਂ ਦੀ; ਮੁੱਖ ਤੌਰ 'ਤੇ; ਦੇਸ਼ ਦੇ ਨੌਜਵਾਨਾਂ ਦੀ ਜ਼ਿੰਮੇਵਾਰੀ ਹੈ ਕਿ ਅਸੀਂ ਇਸ ਨੂੰ ਅੱਗੇ ਲੈ ਕੇ ਜਾਈਏ। ਅੱਜ ਦੇ ਨਿਯੁਕਤੀ ਪੱਤਰ ਪ੍ਰਾਪਤ ਕਰਨ ਵਾਲੇ ਨੌਜਵਾਨਾਂ ਨੂੰ ਉਨ੍ਹਾਂ ਕਿਹਾ ਕਿ ਉਹ ਰਾਸ਼ਟਰ ਨਿਰਮਾਣ ਵਿੱਚ ਅਹਿਮ ਭੂਮਿਕਾ ਨਿਭਾਉਣ ਦੀ ਕੋਸ਼ਿਸ਼ ਕਰਦੇ ਰਹਿਣ, ਜਿਸ ਦੇ ਲਈ ਉਨ੍ਹਾਂ ਨੇ ਨਿਯੁਕਤੀ ਪੱਤਰ ਪ੍ਰਾਪਤ ਕਰਨ ਵਾਲੇ ਨੌਜਵਾਨਾਂ ਨੂੰ ਸ਼ੁੱਭ ਕਾਮਨਾਵਾਂ ਵੀ ਦਿੱਤੀਆਂ।
ਪ੍ਰੋਗਰਾਮ ਦੌਰਾਨ ਐੱਸਡੀਜੀ ਬੀਐੱਸਐੱਫ ਪੱਛਮੀ ਕਮਾਂਡ ਹੈੱਡਕੁਆਰਟਰ ਦੇ ਪਰਿਸਰ ਵਿੱਚ ਇਕੱਠੇ ਹੋਏ ਨਵ-ਨਿਯੁਕਤ ਨੌਜਵਾਨਾਂ ਵਿੱਚ ਭਾਰੀ ਉਤਸ਼ਾਹ ਦੇਖਿਆ ਗਿਆ। ਉਨ੍ਹਾਂ ਨੇ ਬੜੇ ਉਤਸ਼ਾਹ ਨਾਲ ਸੈਲਫੀਆਂ ਲਈਆਂ ਅਤੇ ਮੀਡੀਆ ਦੇ ਨੁਮਾਇੰਦਿਆਂ ਨੂੰ ਇੰਟਰਵਿਊ ਵੀ ਦਿੱਤੀ। ਸਾਰੇ ਹਾਜ਼ਰ ਨੌਜਵਾਨਾਂ ਨੇ ਇੱਕ ਅਵਾਜ਼ ਵਿੱਚ ਨਾਅਰੇ ਲਗਾ ਕੇ ਮਾਣਯੋਗ ਪ੍ਰਧਾਨ ਮੰਤਰੀ ਅਤੇ ਮਾਣਯੋਗ ਮੰਤਰੀ ਸ਼੍ਰੀ ਹਰਦੀਪ ਸਿੰਘ ਪੁਰੀ ਦਾ, ਰੋਜ਼ਗਾਰ ਦੇ ਅਵਸਰ ਪ੍ਰਦਾਨ ਕਰਨ ਲਈ, ਧੰਨਵਾਦ ਕੀਤਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਸਿਹਤ ਮੰਤਰਾਲਾ ਦੀ ਈਸੰਜੀਵਨੀ ਨੇ 1.3 ਕਰੋੜ ਸਲਾਹ ਮਸ਼ਵਰੇ ਪੂਰੇ ਕੀਤੇ
ਲਗਭਗ 90,000 ਮਰੀਜ਼ ਰੋਜ਼ਾਨਾ ਦੇ ਅਧਾਰ ਤੇ ਈਸੰਜੀਵਨੀ ਦੀ ਵਰਤੋਂ ਕਰਦੇ ਹਨ
ਈ-ਸੰਜੀਵਨੀ ਏਬੀ-ਐਚਡਬਲਯੂਸੀ ਦਾ ਲਾਗੂਕਰਨ 2022 ਤੱਕ 1.55 ਕਰੋੜ ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਤੱਕ ਵਧਾਇਆ ਜਾਵੇਗਾ
ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਦੀ ਈ -ਸੰਜੀਵਨੀ ਪਹਿਲ ਨੇ ਅੱਜ 1.3 ਕਰੋੜ  ਸਲਾਹ -ਮਸ਼ਵਰੇ ਪੂਰੇ ਕੀਤੇ। ਈ -ਸੰਜੀਵਨੀ ਭਾਰਤ ਸਰਕਾਰ ਦੀ ਇੱਕ ਟੈਲੀਮੈਡੀਸਿਨ ਪਹਿਲ ਹੈ। ਹੈਲਥਕੇਅਰ ਸੇਵਾਵਾਂ ਦੀ ਸਪੁਰਦਗੀ ਦੇ ਇੱਕ ਡਿਜੀਟਲ ਪਲੇਟਫਾਰਮ ਦੇ ਰੂਪ ਵਿੱਚ, ਇਹ ਭਾਰਤੀ ਸਿਹਤ ਸੰਭਾਲ ਸਪੁਰਦਗੀ ਪ੍ਰਣਾਲੀ ਹੌਈ ਹੌਲੀ ਇੱਕ ਸਮਾਨਾਂਤਰ ਸਟਰੀਮ ਦੀ ਸ਼ਕਲ ਵਿੱਚ ਆ ਗਈ ਹੈ। ਅੱਜ, ਲਗਭਗ 90,000 ਮਰੀਜ਼ ਰੋਜ਼ਾਨਾ ਦੇ ਅਧਾਰ ਤੇ ਈ -ਸੰਜੀਵਨੀ ਪਲੇਟਫਾਰਮ ਦੀ ਵਰਤੋਂ ਕਰਦੇ ਹਨ। ਈ -ਸੰਜੀਵਨੀ ਦੇ ਦੋ ਰੂਪ, ਅਰਥਾਤ - ਡਾਕਟਰ ਤੋਂ ਡਾਕਟਰ  ਅਤੇ ਮਰੀਜ਼ ਤੋਂ ਡਾਕਟਰ  ਪੂਰੇ ਭਾਰਤ ਵਿੱਚ ਦੂਰ-ਦੁਰਾਡੇ ਸਲਾਹ -ਮਸ਼ਵਰੇ ਪ੍ਰਦਾਨ ਕਰ ਰਹੇ ਹਨ।
ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਵੱਲੋਂ ਨਵੰਬਰ 2019 ਵਿੱਚ ਲਾਂਚ ਕੀਤੀ ਗਈ, ਈਸੰਜੀਵਨੀਏਬੀ-ਐੱਚਡਬਲਯੂਸੀ ਨੂੰ ਭਾਰਤ ਸਰਕਾਰ ਦੀ ਆਯੁਸ਼ਮਾਨ ਭਾਰਤ ਯੋਜਨਾ ਦੇ ਅਧੀਨ 1,55,000 ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਵਿੱਚ ਦਸੰਬਰ 2022 ਤੱਕ 'ਹੱਬ ਐਂਡ ਸਪੋਕ' ਮਾਡਲ ਵਿੱਚ ਲਾਗੂ ਕਰਨ ਦੀ ਯੋਜਨਾ ਹੈ। ਈ-ਸੰਜੀਵਨੀਏਬੀ-ਐੱਚਡਬਲਯੂਸੀ ਮੌਜੂਦਾ ਤੌਰ ਤੇ 27,000 ਤੋਂ ਵੱਧ ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਵਿੱਚ ਕਾਰਜਸ਼ੀਲ ਹੈ ਅਤੇ ਇਹ ਸਪੋਕਸ ਤਕਰੀਬਨ 3000 ਹੱਬਜ ਰਾਹੀਂ ਸੇਵਾ ਕਰ ਰਹੇ ਹਨ ਜੋ ਜਿਲਾ ਹਸਪਤਾਲਾਂ, ਮੈਡੀਕਲ ਕਾਲਜਾਂ ਆਦਿ ਵਿੱਚ ਸਥਿਤ ਹਨ।
ਈ-ਸੰਜੀਵਨੀਓਪੀਡੀ, ਵਿਸ਼ਾਲ ਟੈਲੀਮੇਡਿਸਿਨ ਪਹਿਲਕਦਮੀ ਦਾ ਦੂਜਾ ਰੂਪ, 13 ਅਪ੍ਰੈਲ 2020 ਨੂੰ ਪਹਿਲੇ ਲਾਕਡਾਉਨ ਦੌਰਾਨ ਲਾਂਚ ਕੀਤਾ ਗਿਆ ਸੀ, ਜਦੋਂ ਦੇਸ਼ ਭਰ ਦੀਆਂ ਓਪੀਡੀਜ ਬੰਦ ਸਨ। ਈ-ਸੰਜੀਵਨੀਓਪੀਡੀ ਨੇ ਬਾਹਰ ਦੇ ਮਰੀਜ਼ਾਂ ਨੂੰ ਉਨ੍ਹਾਂ ਦੇ ਘਰਾਂ ਦੀਆਂ ਸੀਮਾਵਾਂ ਵਿੱਚ ਆਊਟਪੇਸ਼ੇਂਟ ਸੇਵਾਵਾਂ ਤੱਕ ਪਹੁੰਚ ਦੇ ਯੋਗ ਬਣਾਇਆ ਹੈ। ਈ -ਸੰਜੀਵਨੀਓਪੀਡੀ 'ਤੇ 430 ਤੋਂ ਵੱਧ ਆਨਲਾਈਨ ਓਪੀਡੀਜ ਦੀ ਮੇਜ਼ਬਾਨੀ ਕੀਤੀ ਜਾਂਦੀ ਹੈ। 4,000 ਤੋਂ ਵੱਧ ਡਾਕਟਰ ਈ -ਸੰਜੀਵਨੀ ਪਲੇਟਫਾਰਮ 'ਤੇ ਟੈਲੀਮੇਡਿਸਿਨ ਦਾ ਅਭਿਆਸ ਕਰਦੇ ਹਨ। ਸੈਂਟਰ ਫਾਰ ਡਿਵੈਲਪਮੈਂਟ ਆਫ਼ ਐਡਵਾਂਸਡ ਕੰਪਿਉਟਿੰਗ ਦੀ ਮੋਹਾਲੀ ਸ਼ਾਖਾ ਸਿਹਤ ਕਰਮਚਾਰੀਆਂ ਦੇ ਵਿਕਾਸ, ਅਮਲ, ਸੰਚਾਲਨ ਅਤੇ ਸਿਖਲਾਈ ਵਰਗੀਆਂ ਅੰਤ ਤੋਂ ਅੰਤ ਤਕ ਟੈਕਨੀਕਲ ਸੇਵਾਵਾਂ ਪ੍ਰਦਾਨ ਕਰ ਰਹੀ ਹੈ। ਮੋਹਾਲੀ ਦੀ ਟੀਮ ਆਪਣੀ ਕਿਸਮ ਦੇ ਇਸ ਪਹਿਲੇ ਪਲੇਟਫਾਰਮ ਦੀ ਸਮਰੱਥਾ ਵਧਾਉਣ 'ਤੇ ਕੰਮ ਕਰ ਰਹੀ ਹੈ ਜੋ ਧਿਆਨ ਦੇਣ ਯੋਗ ਗਤੀ ਨਾਲ ਵਧ ਰਿਹਾ ਹੈ।
10 ਰਾਜ ਜੋ ਈ -ਸੰਜੀਵਨੀ ਨੂੰ ਅਪਨਾਉਣ ਦੇ ਮਾਮਲੇ ਵਿੱਚ ਮੋਹਰੀ ਹਨ  ਆਂਧਰਾ ਪ੍ਰਦੇਸ਼ , ਕਰਨਾਟਕ , ਤਾਮਿਲਨਾਡੂ , ਉੱਤਰ ਪ੍ਰਦੇਸ਼ , ਗੁਜਰਾਤ , ਮੱਧ ਪ੍ਰਦੇਸ਼ , ਬਿਹਾਰ , ਮਹਾਰਾਸ਼ਟਰ , ਪੱਛਮੀ ਬੰਗਾਲ , ਉਤਰਾਖੰਡ  .
|
|
eSanjeevani Consultations
|
|
Sr No.
|
|
04-Oct-21
|
|
TOTAL
|
|
eSanjeevaniAB-HWC
|
|
eSanjeevaniOPD
|
|
|
|
India
|
|
13411325
|
|
8033029
|
|
5378296
|
|
1
|
|
Andhra Pradesh
|
|
4223054
|
|
4200870
|
|
22184
|
|
2
|
|
Karnataka
|
|
2415774
|
|
987127
|
|
1428647
|
|
3
|
|
Tamil Nadu
|
|
1599283
|
|
131544
|
|
1467739
|
|
4
|
|
Uttar Pradesh
|
|
1371799
|
|
233572
|
|
1138227
|
|
5
|
|
Gujarat
|
|
485735
|
|
61131
|
|
424604
|
|
6
|
|
Madhya Pradesh
|
|
447878
|
|
442417
|
|
5461
|
|
7
|
|
Bihar
|
|
436383
|
|
413757
|
|
22626
|
|
8
|
|
Maharashtra
|
|
403376
|
|
317931
|
|
85445
|
|
9
|
|
West Bengal
|
|
369441
|
|
361475
|
|
7966
|
|
10
|
|
Uttarakhand
|
|
271513
|
|
662
|
|
270851
--- --- --- --- --- --- ---
ਐੱਮ ਵੀ
(Visitor Counter : 161
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਰਾਂਚੀ ਵਿੱਚ ‘ਗ੍ਰਾਮੀਣ ਉੱਧਮੀ ਕਨਵੋਕੇਸ਼ਨ’ ਨੂੰ ਸੰਬੋਧਿਤ ਕਰਨਗੇ
ਇਸ ਪ੍ਰੋਗਰਾਮ ਦੇ ਤਹਿਤ ਟ੍ਰੇਂਡ 165 ਉਮੀਦਵਾਰ ਨੂੰ ਕੱਲ੍ਹ ਇੱਕ ਸਮਾਰੋਹ ਵਿੱਚ ਪ੍ਰਮਾਣ ਪੱਤਰ ਪ੍ਰਦਾਨ ਕੀਤੇ ਜਾਣਗੇ
ਕੇਂਦਰੀ ਉੱਦਮਤਾ, ਕੌਸ਼ਲ ਵਿਕਾਸ, ਇਲੈਕਟ੍ਰੌਨਿਕਸ ਅਤੇ ਆਈਟੀ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਕੱਲ੍ਹ ਰਾਂਚੀ ਵਿੱਚ ਗ੍ਰਾਮੀਣ ਉੱਦਮੀ ਕੌਸ਼ਲ ਟ੍ਰੇਨਿੰਗ ਪ੍ਰੋਗਰਾਮ  ਦੇ ਕਨਵੋਕੇਸ਼ਨ’ ਸਮਾਰੋਹ ਨੂੰ ਸੰਬੋਧਿਤ ਕਰਨਗੇ।
ਇਸ ਕਨਵੋਕੇਸ਼ਨ ਸਮਾਰੋਹ ਵਿੱਚ ਕੁਲ 165 ਟ੍ਰੇਨਰ ਨੂੰ ਪ੍ਰਮਾਣ ਪੱਤਰ ਦਿੱਤੇ ਜਾਣਗੇ। ਝਾਰਖੰਡ ਦੇ ਰਾਜਪਾਲ ਸ਼੍ਰੀ ਰਮੇਸ਼ ਬੈਸ ਉਨ੍ਹਾਂ ਨੂੰ ਪ੍ਰਮਾਣ ਪੱਤਰ ਪ੍ਰਦਾਨ ਕਰਨਗੇ।
ਗ੍ਰਾਮੀਣ ਉੱਦਮੀ ਕੌਸ਼ਲ ਟ੍ਰੇਨਿੰਗ ਪ੍ਰੋਗਰਾਮ, ਜੋ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ‘ਆਤਮਨਿਰਭਰ ਭਾਰਤ’ ਵਿਜ਼ਨ ‘ਤੇ ਅਧਾਰਿਤ ਹੈ ਦਾ ਟੀਚਾ ਗ੍ਰਾਮੀਣ ਨੌਜਵਾਨਾਂ ਨੂੰ ਵਿਸ਼ੇਸ਼ ਕੌਸ਼ਲ ਪ੍ਰਾਪਤ ਕਰਨ ਦੇ ਅਵਸਰ ਪ੍ਰਦਾਨ ਕਰਕੇ ਉਨ੍ਹਾਂ ਨੂੰ ਸਸ਼ਕਤ ਬਣਾਉਣਾ ਹੈ। ਸੰਬੰਧਿਤ ਪਾਈਲਟ ਪ੍ਰੋਜੈਕਟ ਇਸ ਸਾਲ ਮਈ ਵਿੱਚ ਮੱਧ ਪ੍ਰਦੇਸ਼ ਦੇ ਭੋਪਾਲ ਵਿੱਚ ਸ਼ੁਰੂ ਕੀਤਾ ਗਿਆ ਸੀ।
ਅਤੇ ਇਸ ਦੇ ਤਹਿਤ ਪੰਜ ਰਾਜਾਂ  ਨੂੰ ਕਵਰ ਕੀਤਾ ਗਿਆ ਸੀ ਪਹਿਲੇ ਚਰਣ ਦੇ ਦੌਰਾਨ 152 ਉਮੀਦਵਾਰਾਂ ਨੇ ਨਾਮਾਂਕਣ ਕਰਵਾਇਆ ਜਿਨ੍ਹਾਂ ਵਿੱਚੋਂ 132 ਉਮੀਦਵਾਰਾਂ ਨੇ ਸਫਲਤਾਪੂਰਵਕ ਸੰਬੰਧਿਤ ਕੋਰਸ ਪੂਰਾ ਕੀਤਾ ਅਤੇ ਉਨ੍ਹਾਂ ਨੂੰ ਪ੍ਰਮਾਣ ਪੱਤਰ ਦਿੱਤੇ ਗਏ।
ਅਗਲਾ ਪੜਾਅ  ਚਾਰ ਰਾਜਾਂ ਜਾਂ ਮੱਧ ਪ੍ਰਦੇਸ਼, ਛੱਤੀਸਗੜ੍ਹ, ਝਾਰਖੰਡ, ਓਡੀਸ਼ਾ ਵਿੱਚ ਆਯੋਜਿਤ ਕੀਤਾ ਗਿਆ ਕੁਲ਼ 165 ਉਮੀਦਵਾਰਾਂ ਨੂੰ ਪ੍ਰਮਾਣ ਪੱਤਰ ਦਿੱਤੇ ਜਾਣਗੇ।
ਇਸ ਦੌਰਾਨ ਟ੍ਰੇਨਿਗ ਪੰਜ ਵਿਸ਼ਿਆਂ ਜਾ ਬਿਜਲੀ ਅਤੇ ਸੌਰ ਊਰਜਾ, ਕ੍ਰਿਸ਼ੀ ਯੰਤ੍ਰੀਕਰਣ, ਈ ਗਵਰਨਸ, ਨਲਸਾਜੀ  ਅਤੇ ਚਿਨਾਈ, ਦੋਪਹੀਆ ਵਾਹਨਾਂ ਦੀ ਮੁਰੰਮਤ ਅਤੇ ਰੱਖ-ਰਖਾਅ ਵਿੱਚ ਪ੍ਰਦਾਨ ਕੀਤਾ ਗਿਆ।
ਅਗਲਾ ਪੜਾਅ  ਜੋ ਕਿ ਪੂਰੀ ਤਰ੍ਹਾਂ ਨਾਲ ਮਹਿਲਾ ਸਮੂਹਾਂ ਲਈ ਹੋਵੇਗਾ, ਜਲਦ ਹੀ ਅਕਤੂਬਰ/ਨਵੰਬਰ ਤੱਕ ਗੁਮਲਾ  ਵਿੱਚ ਸ਼ੁਰੂ ਹੋਵਗਾ, ਜਿਸ ਦੇ ਲਈ 153 ਮਹਿਲਾਵਾਂ ਨੇ ਪਹਿਲੇ ਹੀ ਨਾਮਾਂਕਣ ਕਰਾ ਲਿਆ ਹੈ।
ਵਿਲੇਜ ਇੰਜੀਨੀਅਰਜ਼ ਪ੍ਰੋਗਰਾਮ ਦਾ ਜਿਕਰ ਕਰਦੇ ਹੋਏ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਨੇ ਕਿਹਾ ਕਿ ਇਸ ਦਾ ਮੁੱਖ ਉਦੇਸ਼ ਸਥਾਨਕ ਗ੍ਰਾਮੀਣ ਅਰਥਵਿਵਸਥਾਵਾਂ ਨੂੰ ਮਜ਼ਬੂਤ ਕਰਨਾ ਅਤੇ ਆਜੀਵਿਕਾ ਦੇ ਅਵਸਰਾਂ ਲਈ ਪ੍ਰਵਾਸ  ਅਤੇ ਇਸ ਦੇ ਨਾਲ ਹੀ ਸ਼ਹਿਰਾਂ ‘ਤੇ ਨਿਰਭਰਤਾ ਨੂੰ ਸੀਮਿਤ ਕਰਨਾ ਹੈ।
ਉਨ੍ਹਾਂ ਨੇ ਕਿਹਾ ਕਿ ਇਸ ਦਾ ਉਦੇਸ਼ ਸਥਾਨਿਕ ਪੱਧਰ ‘ਤੇ ਰੋਜ਼ਗਾਰ/ਸਵੈ-ਰੋਜ਼ਗਾਰ ਅਤੇ ਉੱਦਮਤਾ ਲਈ ਨਵੇਂ ਅਵਸਰ ਸਿਰਜਤ ਕਰਨ ਹੈ ਤਾਂਕਿ ਆਦਿਵਾਸੀ ਯੁਵਾ ਆਪਣਾ ਖੁਦ ਦਾ ਕਾਰੋਬਾਰ ਸ਼ੁਰੂ ਕਰ ਸਕੇ ਆਪਣੇ ਲਈ ਅਤੇ ਦੂਜਿਆਂ ਲਈ ਆਜੀਵਿਕਾ ਦੇ ਅਧਿਕ-ਤੋਂ ਅਧਿਕ ਅਵਸਰ ਸਿਰਜਤ ਕਰ ਸਕੇ। ਉਨ੍ਹਾਂ ਨੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਇਸ ਵਿਜ਼ਨ ਨੂੰ ਦੁਹਰਾਇਆ ਕਿ ‘ਆਤਮਨਿਰਭਰ ਭਾਰਤ’ ਦੀ ਰਾਹ ‘ਆਤਮਨਿਰਭਰ ਪਿੰਡਾਂ’ ਤੋਂ ਹੋ ਕੇ ਗੁਜਰਦੀ ਹੈ।
ਮੰਤਰੀ ਮਹੋਦਯ ਨੇ ਦੱਸਿਆ ਕਿ ਇਸ ਉਦੇਸ਼ ਲਈ ਹਰੇਕ ਜ਼ਿਲ੍ਹਾ ਮਜਿਸਟੇਟ ਅਤੇ ਕਲਕਟਰ ਤੋਂ ਉਪਲਬਧ ਸੰਸਾਧਨਾਂ ਅਤੇ ਸਥਾਨਿਕ ਆਕਾਂਖਿਆਵਾਂ ਨੂੰ ਧਿਆਨ ਵਿੱਚ ਰਖਦੇ ਹੋਏ ਆਪਣੇ-ਆਪਣੇ ਜ਼ਿਲ੍ਹੇ ਲਈ ਇੱਕ ‘ਕੌਸ਼ਲ ਵਿਕਾਸ ਯੋਜਨਾ’ ਤਿਆਰ ਕਰਨ ਨੂੰ ਕਿਹਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜਨਰਲ ਇਲੈਕਟ੍ਰਿਕ ਦੇ ਸੀਈਓ ਸ਼੍ਰੀ ਐੱਚ. ਲਾਰੈਂਸ ਕਲਪ ਜੂਨੀਅਰ ਦੇ ਨਾਲ ਮੀਟਿੰਗ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜਨਰਲ ਇਲੈਕਟ੍ਰਿਕ ਦੇ ਮੁੱਖ ਕਾਰਜਕਾਰੀ ਅਧਿਕਾਰੀ , ਸ਼੍ਰੀ ਐੱਚ. ਲਾਰੈਂਸ ਕਲਪ ਜੂਨੀਅਰ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਨੇ ਭਾਰਤ ਵਿੱਚ ਮੈਨੂਫੈਕਚਰਿੰਗ ਦੀ ਦੀਰਘਕਾਲੀ ਪ੍ਰਤੀਬੱਧਤਾ ਦੇ ਲਈ ਜੀਈ ਦੀ ਸ਼ਲਾਘਾ ਕੀਤੀ। ਪ੍ਰਧਾਨ ਮੰਤਰੀ ਅਤੇ ਸ਼੍ਰੀ ਕਲਪ ਜੂਨੀਅਰ ਨੇ ਭਾਰਤ ਵਿੱਚ ਮੈਨੂਫੈਕਚਰਿੰਗ ਨੂੰ ਹੁਲਾਰਾ ਦੇਣ ਲਈ ਜੀਈ ਦੇ ਵਿਆਪਕ ਟੈਕਨੋਲੋਜੀ ਸਹਿਯੋਗ ’ਤੇ ਚਰਚਾ ਕੀਤੀ।
ਪ੍ਰਧਾਨ ਮੰਤਰੀ ਨੇ ਜੀਈ ਨੂੰ ਭਾਰਤ ਵਿੱਚ ਹਵਾਬਾਜ਼ੀ ਅਤੇ ਅਖੁੱਟ ਊਰਜਾ ਦੇ ਖੇਤਰ ਵਿੱਚ ਬੜੀ ਭੂਮਿਕਾ ਨਿਭਾਉਣ ਦਾ ਸੱਦਾ ਦਿੱਤਾ।
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਸੀ ਸੀ ਆਈ ਨੇ ਮੈਗਮਾ ਫਿਨਕੋਰਪ ਲਿਮਟਿਡ ਵਿੱਚ ਰਾਈਜਿ਼ੰਗ ਸਨ ਹੋਲਡਿੰਗਸ ਪ੍ਰਾਈਵੇਟ ਲਿਮਟਿਡ ਅਤੇ ਸ਼੍ਰੀ ਸੰਜੇ ਚਮਰੀਆ ਅਤੇ ਸ਼੍ਰੀ ਮਯੰਕ ਪੋਦਾਰ ਦੁਆਰਾ ਸ਼ੇਅਰ ਹੋਲਡਿੰਗ ਪ੍ਰਾਪਤੀ ਨੂੰ ਮਨਜ਼ੂਰੀ ਦਿੱਤੀ
ਦ ਕੰਪੀਟਿਸ਼ਨ ਕਮਿਸ਼ਨ ਆਫ ਇੰਡੀਆ  ਨੇ ਮੈਗਮਾ ਫਿਨਕੋਰਪ ਲਿਮਟਿਡ ਵਿੱਚ ਰਾਈਜਿ਼ੰਗ ਸਨ ਹੋਲਡਿੰਗਸ ਪ੍ਰਾਈਵੇਟ ਲਿਮਟਿਡ ਅਤੇ ਸ਼੍ਰੀ ਸੰਜੇ ਚਮਰੀਆ ਅਤੇ ਸ਼੍ਰੀ ਮਯੰਕ ਪੋਦਾਰ ਦੁਆਰਾ ਸ਼ੇਅਰ ਹੋਲਡਿੰਗ ਪ੍ਰਾਪਤੀ ਨੂੰ ਮਨਜ਼ੂਰੀ ਦਿੱਤੀ ਹੈ । ਪ੍ਰਸਤਾਵਿਤ ਕੰਬੀਨੇਸ਼ਨ ਵਿੱਚ ਰਾਈਜਿ਼ੰਗ ਸਨ ਹੋਲਡਿੰਗਸ ਪ੍ਰਾਈਵੇਟ ਲਿਮਟਿਡ  ਅਤੇ ਸ਼੍ਰੀ ਸੰਜੇ ਚਮਰੀਆ ਅਤੇ ਮਯੰਕ ਪੋਦਾਰ ਦੁਆਰਾ ਮੈਗਮਾ ਫਿਨਕੋਰਪ ਲਿਮਟਿਡ  ਵਿੱਚ ਹਿੱਸੇਦਾਰੀ ਪ੍ਰਾਪਤੀ ਦੀ ਕਲਪਨਾ ਕੀਤੀ ਗਈ ਹੈ ।
ਰਾਈਜਿ਼ੰਗ ਸਨ ਸ਼੍ਰੀ ਅਦਰ ਪੂਨਾਵਾਲਾ ਦੇ ਰਾਈਜਿ਼ੰਗ ਸਨ ਗਰੁੱਪ ਦੀਆਂ ਕੰਪਨੀਆਂ ਦਾ ਹਿੱਸਾ ਹੈ । ਇਹ ਆਪਣੀ ਸਹਾਇਕ ਕੰਪਨੀ ਪੂਨਾਵਾਲਾ ਫਾਇਨਾਂਸ ਪ੍ਰਾਈਵੇਟ ਲਿਮਟਿਡ ਦੁਆਰਾ ਵਿੱਤੀ ਸੇਵਾਵਾਂ ਦੇ ਖੇਤਰ ਵਿੱਚ ਸ਼ਾਮਲ ਹੈ , ਜੋ ਕਿ ਇੱਕ ਸਿਸਟਮ ਪੱਖੋਂ ਮਹੱਤਵਪੂਰਨ ਗੈਰ ਜਮ੍ਹਾਂ ਪੂੰਜੀ ਵਾਲੀ ਨਾਨ ਬੈਕਿੰਗ ਵਿੱਤ ਕੰਪਨੀ  ਹੈ ।
ਮੈਗਮਾ ਫਿਨਕੋਰਪ ਐੱਨ ਬੀ ਐੱਫ ਸੀ ਲਿਆਉਣ ਵਾਲੀ ਇੱਕ ਪ੍ਰਣਾਲੀਗਤ ਮਹੱਤਵਪੂਰਨ ਗੈਰ ਜਮ੍ਹਾਂ ਰਾਸ਼ੀ ਵੀ ਹੈ । ਇਹ ਵਿੱਤੀ ਉਤਪਾਦਾਂ ਦਾ ਇੱਕ ਗੁਲਦਸਤਾ ਪੇਸ਼ ਕਰਦੀ ਹੈ, ਜਿਸ ਵਿੱਚ ਵਪਾਰਕ ਵਿੱਤ , ਖੇਤੀ ਵਿੱਤ , ਐੱਮ ਐੱਸ ਈ ਵਿੱਤ , ਮਾਰਗੇਜ਼ ਵਿੱਤ ਤੇ ਆਮ ਬੀਮਾ ਸ਼ਾਮਲ ਹਨ , ਜੋ ਦਿਹਾਤੀ ਤੇ ਅਰਧ ਸ਼ਹਿਰੀ ਖੇਤਰਾਂ ਵਿੱਚ ਵਿਕਸਿਤ ਹਨ ।
ਵਿਸਥਾਰਿਤ ਆਦੇਸ਼ ਸੀ ਸੀ ਆਈ ਵੱਲੋਂ ਜਾਰੀ ਕੀਤੇ ਜਾਣਗੇ ।